CELEX: 62008CN0480
Language: et
Date: 2008-11-07 00:00:00
Title: Kohtuasi C-480/08: Eelotsusetaotlus, mille esitas Court of Appeal (Civil Division) (England & Wales) 7. novembril 2008 — Maria Teixeira versus London Borough of Lambeth, Secretary of State for the Home Department

7.2.2009   
            
            
               ET
            
            
               Euroopa Liidu Teataja
            
            
               C 32/14
            
         Eelotsusetaotlus, mille esitas Court of Appeal (Civil Division) (England & Wales) 7. novembril 2008 — Maria Teixeira versus London Borough of Lambeth, Secretary of State for the Home Department
   (Kohtuasi C-480/08)
   (2009/C 32/23)
   Kohtumenetluse keel: inglise
   Eelotsusetaotluse esitanud kohus
   Court of Appeal (Civil Division)
   Põhikohtuasja pooled
   
      Kaebuse esitaja: Maria Teixeira.
   
      Vastustajad: London Borough of Lambeth, Secretary of State for the Home Department
   Eelotsuse küsimused
   Kas olukorras, kus i) Euroopa Liidu kodanik asus elama Ühendkuningriiki, ii) töötas teatud aja Ühendkuningriigis, iii) lõpetas töötamise, kuid ei lahkunud Ühendkuningriigist, iv) kaotas töötaja staatuse ja ei oma Euroopa Parlamendi ja nõukogu direktiivi 2004/38/EÜ (1) artikli 7 kohast elamisõigust ega artikli 16 kohast alalist elamisõigust, v) tema laps alustas hariduse omandamist ajal, mil ta ei töötanud, kuid laps jätkas Ühendkuningriigis õppimist ajavahemikel, mil ta Ühendkuningriigis ajutiselt töötas, vi) ta on lapse peamine hooldaja ja vii) tema ega tema laps ei pea ennast ise ülal:
   
               1)
            
            
               on Euroopa Liidu kodanikul Ühendkuningriigis elamise õigus üksnes juhul, kui ta vastab Euroopa Parlamendi ja nõukogu 29. aprilli 2004. aasta direktiivis 2004/38/EÜ sätestatud tingimustele?
            
         või
   
               2)
            
            
               
                           i)
                        
                        
                           on Euroopa Liidu kodanikul elamisõigus, mis tuleneb nõukogu 15. oktoobri 1968. aasta määruse (EMÜ) nr 1612/68 (2) artiklist 12, nagu seda on tõlgendanud Euroopa Kohus, ilma et ta peaks vastama Euroopa Parlamendi ja nõukogu 29. aprilli 2004. aasta direktiivis 2004/38/EÜ sätestatud tingimustele, ning
                        
                     
                           ii)
                        
                        
                           kui jah, siis kas tal peab olema piisavalt vahendeid, et mitte koormata oma kavandatud elamisperioodi ajal vastuvõtva liikmesriigi sotsiaalabisüsteemi, ja vastuvõtva liikmesriigi üldine ravikindlustus?
                        
                     
                           iii)
                        
                        
                           kui jah, siis kas laps peab olema alustanud hariduse omandamist ajal, mil Euroopa Liidu kodanik oli töötaja, et tal oleks elamisõigus tulenevalt nõukogu 15. oktoobri 1968. aasta määruse (EMÜ) nr 1612/68 artiklist 12, nagu seda on tõlgendanud Euroopa Kohus, või piisab sellest, et Euroopa Liidu kodanik on mingil ajal pärast lapse haridustee algust töötanud?
                        
                     
                           iv)
                        
                        
                           kas Euroopa Liidu kodaniku elamisõigus, mis tuleneb asjaolust, et ta on lapse peamine hooldaja, lõpeb lapse 18-aastaseks saamisel?
                        
                     
         
               3)
            
            
               kui vastus esimesele küsimusele on jaatav, siis kas olukord on erinev, kui laps alustas — nagu käesolevas asjas — hariduse omandamist enne kuupäeva, mil liikmesriigid pidid üle võtma Euroopa Parlamendi ja nõukogu 29. aprilli 2004. aasta direktiivi 2004/38/EÜ, kuid emast ei saanud lapse peamist hooldajat ja ta ei nõudnud lapse peamiseks hooldajaks olemisest tulenevat elamisõigust enne 2007. aasta märtsi, st pärast direktiivi ülevõtmise tähtaega?
            
         
      (1)  Euroopa Parlamendi ja nõukogu 29. aprill 2004. aasta direktiiv 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ (EMPs kohaldatav tekst), ELT L 158, lk 77; ELT eriväljaanne 05/05, lk 46.
   
      (2)  Nõukogu 15. oktoober 1968. aasta määrus (EMÜ) nr 1612/68 töötajate liikumisvabaduse kohta ühenduse piires, EÜT L 257, lk 2; ELT eriväljaanne 05/01, lk 15.